
[bookmark: _Hlk236811068]Magyarország Kormányának Versenyképes Járások Programja keretében „A Csákány-hegyi kilátó felújítása és a 2026. évi Csopak Napok programsorozat megvalósítása” címen Csopak, Paloznak, Lovas települések önkormányzatai közösen, konzorciumi formában formájában 2025. évben fejlesztési igényt nyújtottak be a Közigazgatási és Területfejlesztési Minisztériumhoz.

[bookmark: _Hlk236811032]A konzorcium egészére megítélt támogatás összege bruttó 15 202 652 forint, melyből Csopak Község Önkormányzata 15 202 652 Ft támogatásban részesült.

„A Csákány-hegyi kilátó felújítása és a 2026. évi Csopak Napok programsorozat megvalósítása” című projekt Magyarország Kormányának a Versenyképes Járások Program keretében biztosított vissza nem térítendő támogatásával, hazai forrásból valósul meg. 
A fejlesztés rövid tartalma: A projekt két fő elemből áll. Megújul a Csákány-hegyi kilátó, amelynek felújítása során megerősítik a faszerkezetet, kicserélik az elhasználódott elemeket, felületkezelést végeznek, valamint rendezik a kilátó környezetét pihenőhelyek és információs tábla kialakításával. A fejlesztés másik részeként megvalósul a 2026. évi Csopak Napok programsorozat, amely a térség egyik legjelentősebb kulturális rendezvénye. A többnapos esemény koncertekkel, kézműves- és termelői vásárral, gasztronómiai programokkal és családi rendezvényekkel várja a látogatókat. A projekt célja a helyi turizmus fejlesztése, a közösségi élet és a helyi identitás erősítése, valamint Csopak, Paloznak és Lovas települések együttműködésének elmélyítése. A fejlesztés hozzájárul a térség gazdasági fejlődéséhez, a fenntartható turizmus erősítéséhez és a Balatonfüredi járás turisztikai kínálatának bővítéséhez. 

A beruházás kezdete: 2026.01.05.
A beruházás várható befejezése: 2026.12.31.

A Versenyképes Járások Program kiemelt célja, hogy a járások szempontjából jelentős, több település helyzetét javító, illetve az adott járás lakosságának minél nagyobb hányadát érintő fejlesztések támogatásával ösztönözze a térségi és települési együttműködéseket, megteremtse a párbeszédet a járások települései között annak érdekében, hogy közös céljaikat minél hatékonyabban valósítsák meg.

Csopak, 2026.07.31.

Sajtóközlemény
 A VERSENYKÉPES JÁRÁSOK PROGRAM KERETÉBEN ELNYERT TÁMOGATÁSRÓL

